Br: ...............

..maj, 2022.godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2023. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
| x | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

1. **PRIORITETNI PROBLEMI I POTREBE KOJE TREBA RIJEŠITI U 2022. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| Trgovina ljudima je višedimemzionalni problem, to je zločin koji pojedincima ukida ljudska prava i slobode i obezbjeđuje finansijska sredstva za razvoj organizovanog zločina. Posljedice trgovine ljudima imaju razarajući efekat, žrtve su izložene fizičkom i emocionalnom zlostavljanju i na taj način pored socio-ekonomskih faktora najmračniji izvori patnje su upravo organizovane kriminalne grupe koje se međusobno lako sporazumijevaju “jezikom zarade”, a ljudska bića tretiraju kao oruđe koje govori.  Trgovina ljudima, posebno ženama i djecom je problem svjetskih razmjera, koji pogađa sve zemlje, bez obzira na društvene, političke ili ekonomske prilike koje vladaju u njima. To je kompleksan i dinamičan društveni fenomen kojeg karakteriše prikrivenost. Zato je teško sa preciznošću govoriti o brojkama u smislu procjene obima ovog fenomena.  Prema dostupnim podacima, između 2017. i 2018. godine registrovano je više od 14000 žrtava trgovine ljudima u Evropskoj Uniji. Uprkos ostvarenom napretku trgovina ljudima i dalje je ozbiljna prijetnja u Evropskoj Uniji koja svake godine dovodi u opasnost hiljade pojedinaca, posebno žene i djecu. Trgovci ljudima iskorišćavaju društvene nejednakosti i ekonomsku i socijalnu ugroženost koje su se zbog pandemije bolesti COVID-19 dodatno pogoršale, što omogućava počiniteljima da lakše pronađu žrtvu. Nadalje, trgovci ljudima imaju novi model vrbovanja i iskorištavanja žrtava preko interneta, što dodatno otežava odgovor organa za sprovođenje zakonodavstva i pravosudnih tijela. Ovo krivično djelo donosi visok profit kriminalcima i nosi uz sebe ogromne ljudske, socijalne i ekonomske troškove. U EU, ekonomski troškovi se procjenjuju na 2,7 milijardi eura u samo jednoj godini. Krivično djelo trgovine ljudima složena je kriminalna pojava. Trgovci ljudima iskorišćavaju osjetljive situacije pojedinaca kako bi ostvarili imovinsku korist. Kad je riječ o potražnji, preduzeća, poslodavci, korisnici i potrošači ostvaruju od iskorišćavanja žrtava imovinsku korist u obliku usluga, rada i proizvoda. U cijelom lancu trgovine ljudima žrtvama se nanosi velika kratkoročna i dugoročna šteta, a to iziskuje hitnu pomoć, podršku i zaštitu, te perspektivu ponovne integracije u svrhu boljeg života za njih.[[1]](#footnote-1).  Uzroke trgovine ljudima dijelimo na tzv. “push” i “pull” faktore, odnosno faktore koji “guraju” ili “privlače” žrtve da upadnu u zamke koje im postavljaju trgovaci ljudima. Tako s jedne strane loše ekonomske prilike, nezaposlenost, ratovi, nasilje u porodici, diskriminacija i slične životne okolnosti utiču na ljude da u potrazi za boljim životom ili obezbjeđivanjem osnovnih egzistencijalnih uslova, potraže posao ili nastave školovanje u drugom gradu ili državi, dok s druge strane, u bogatijim zemljama postoji rastuća potražnja za jeftinim proizvodima, uslugama i jeftinom radnom snagom . Najveći procenat identifikovanih žrtava trgovine ljudima čine osobe ženskog pola, pa su određeni uzroci ove negativne društvene pojave rodnog karaktera, dok se ostali odnose podjednako i na žene i muškarce.  U digitalnom prostoru odvija se vrbovanje i iskorištavanje žrtava, organizacija njihovog prievoza i smještaja, oglašavanje žrtava na internetu i kontaktiranje s potencijalnim klijentima, nadzor žrtava, komunikacija među počiniteljima i skrivanje imovinske koristi ostvarene krivičnim djelima. Tehnologija je kriminalcima pružila nove mogućnosti za trgovinu ljudima radi različitih oblika iskorišćavanja, posebno radi seksualnog iskorišćavanja, ali i radi iskorišćavanja radne snage, odstranjivanja organa, nezakonitog prisvajanja djece i prisilnih brakova. Djeca su posebno izložena opasnosti da postanu žrtve trgovaca ljudima na internetu. Uzimajući u obzir da su kriminalci uspjeli iskoristiti najnovije kapacitete koje pruža digitalno doba, organi za sprovođenje zakonodavstva imaju velike probleme s praćenjem promjena, uključujući otkrivanje znakova iskorišćavanja u sve većem broju internetskih oglasa i prikupljanje ključnih digitalnih dokaza.[[2]](#footnote-2)  Primjeri iz prakse ukazaju da većina žrtava trgovine ljudima ne posjeduje visok nivo obrazovanja, kao i da većina potiče iz sredina u kojima je jako ukorijenjen diskriminatorski odnos prema ženskom polu, koji se reflektuje i na tržištu rada. Takođe, većinu njihovih porodica odlikuje visok stepen porodičnog nasilja, koje nerijetko i same trpe.  Crna Gora svoju nacionalnu politiku u borbi protiv trgovine ljudima upravo oslanja na onome sto su i ključni ciljeve Evropske unije u borbi protiv ovog globalnog problema, a to su prevencija, krivično gonjenje počinilaca, zaštita žrtava, i naravno partnerstvo kao neizostavne karike za uspjeh u borbi protiv jedne ovakve pojave koja u svojoj osnovi predstavlja grubo narušavanje osnovnih ljudskih prava i sloboda.  Implementacijom dva strateška dokumeta (koja su obuhvatila periode 2003.-2012 i 2012-2018. god) izvršena je potpuna reforma na svim poljima od značaja za borbu protiv ove negativne društvene pojave - na polju prevencije, identifikacije, zaštite žrtava, efikasnog krivičnog gonjenja, međunarodne saradnje i koordinacije i partenrstva sa civilnim i prvatnim sektorom. Na ovaj način inkorporirani su najbolji međunarodni standardi i uspostavljen institucionalni i zakonodavni okvir borbe protiv trgovine ljudima baziran na multisektorskom pristupu i intezivnoj saradnji vladinog, nevladinog i privatnog sektora.  U februaru mjesecu 2019. godine usvojena je treća po redu Strategija za borbu protiv trgovine ljudima za period 2019-2024. godina. Strategija daje analizu trenutnog stanja na planu borbe protiv trgovine ljudima, identifikujući nove izazove, ali i strateške ciljeve u skladu sa međunarodnim standardima i praksama u ovoj oblasti.  Strategija težište stavlja na četiri ključne strateške oblasti:   * **Strateška oblast 1. Prevencija trgovine ljudima** * **Strateška oblast 2. Zaštita žrtava trgovine ljudima** * **Strateška oblast 3. Odgovor krivičnog pravosuđa/ krivično gonjenje** * **Strateška oblast 4. Partnerstvo, koordinacija i međunarodna saradnja**   Posebna pažnja posvećena je unapređenju metoda identifikacije preusmjeravanjem fokusa sa pristupa zasnovanog na krivičnom gonjenju na pristup orijentisan na žrtve. Polazeći od toga da je žrtve trgovine ljudima, od kojih su djeca najosjetljivija, vrlo teško otkriti, ali i obezbijediti kvalitetan model za njihovu zaštitu i reintegraciju, Strategija fokus stavlja na uzrast i rodne specifičnosti samog zločina, obezbjeđujući adekvatan odgovor na njihovu ranjivost. Istovremeno posebna pažnja poklanja se praćenju novih trendova u načinu izvršenja i oblicima trgovine ljudima, kao i iznalaženju boljeg modela saradnje istražnih i pravosudnih organa u cilju obezbjeđivanja boljeg bilansa ostvarenih rezultata.  Upravo ovim strateškim dokumetnom prepoznati su i izazovi koji se u prvom redu odnose na potrebu jačanja proaktivnog pristupa u identifikaciji žrtava posebno među ilegalnim migrantima, strancima koji traže međunarodnu zaštitu, sezonskim radnicima, djecom prosjacima na ulicama, naročito tokom turističke sezone. Ono što je evidentno kao problem detektovan posljednjih par godina jeste postojanje pojave sklapanja nedozvoljenih brakova, kao i pojava prosjačenja djece na ulicama, koji su naročito karakteristični za pripadnike RE populacije, što je ocijenjeno i III izvještaju ekspertske grupe Savjeta Evrope za praćenje implementacije Konvencije SE za borbu protiv trgovine ljudima u odnosu na Crnu Goru.  U toku prethodne godine preduzimane su aktivnosti u oblasti prevencije trgovine ljudima, dok je istovremeno realizovan određen broj obuka predstavnika nadležnih državnih organa za proaktivnu identifikaciju, upućivanje, zaštitu i reintegraciju potencijalnih i žrtava trgovine ljudima, kao i kvalitetno procesuiranje izvršilaca krivičnog djela trgovina ljudima.  Međutim, ne­pre­po­zna­va­nje moguće osjetljivosti na tr­go­vi­nu lju­di­ma, na­ro­či­to ne­pre­po­zna­vanje simptoma od stra­ne struč­nja­ka ko­ji mo­gu do­ći i do­la­ze u do­dir sa žr­tva­ma, je zapravo je­dan je od pro­ble­ma ko­ji i dalje sto­je na pu­tu ka­ko efi­ka­snom su­prot­sta­vlja­nju dru­štva ovoj po­ja­vi, ta­ko i bla­go­vre­me­noj i ade­kvat­noj za­šti­ti i po­mo­ći žr­tva­ma.  Istovremeno, postojanje velikih turističkih naselja u Crnoj Gori i priliv od milion turista godišnje predstavljaju potencijalne faktore privlačenja za razvoj aktivnosti trgovine ljudima. U ljetnjim mjesecima  posebno su izražene pojave ekonomske i seksualne eksploatacije, što predstavlja pojačan rizik da osobe postanu i žrtve trgovine ljudima. I u Izvještaju State Departmenta o trgovini ljudima u Crnoj Gori za 2021.godinu navodi se da je potrebno povećati proaktivni skrining potencijalnih žrtava, posebno za lica uključena u komercijalno pružanje seksualnih usluga, migrante, sezonske radnike i djecu koja se bave prosjačenjem.  Informacije koje se žrtvama trgovine ljudima moraju pružiti se tiču suštinski važnih pitanja, uključujući i dostupnost zaštite i pomoć, različite opcije koje su otvorene za žrtvu, rizike koje nose, zahtjeve za legalizovanje njihovog prisustva na teritoriji države, različite oblike pravne pomoći, način na koji krivično pravni sistem funkcionište Informisanje i savjetovanje treba da omogući žrtvama da ocijene njihovu situaciju i da na osnovu informacija naprave izbor od niza mogućnosti koje suza njih otvorene.[[3]](#footnote-3)  Stoga je vrlo važno da se nastavi sa realizacijom aktivnosti na podizanju nivoa svijesti svih segmenta društva o problemu trgovine ljudima. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| **U najnovijem Izvještaju o implementaciji Konvencije SE za borbu protiv trgovine ljudima u Crnoj Gori, ekspertska grupa GRETA je pozitivnim ocijenila sledeće:**   * osnivanje Operativnog tima za borbu protiv trgovine ljudima;   -usvajanje standardnih operativnih procedura za identifikaciju žrtava, prema kojima je formalna identifikacija žrtava odvojena od krivičnog postupka, kao i uspostavljanje multidisciplinarnog tima za identifikaciju;  -izmjenu Zakona o besplatnoj pravnoj pomoći gdje se žrtve trgovine ljudima priznaju se kao privilegovani korisnici besplatne pravne pomoći, bez procjene njihovog finansijskog stanja;  -usvajanje Smjernica o nekažnjavanju žrtava trgovine ljudima;  - učešće crnogorskih vlasti u međunarodnoj saradnji, uključujući kroz sporazume o saradnji sa Eurojustom i susjednim zemljama.  Međutim, u preporukama, GRETA između ostalog poziva crnogorske vlasti da dalje ojačaju identifikaciju žrtava trgovine ljudima, i to kroz:  - definisanje SOP-ova za identifikaciju žrtava trgovine ljudima kao obavezujućih i obuke svih relevantnih profesionalaca o njihovoj upotrebi, uključujući osoblje koje radi u objektima za azilante i zadržane migrante;  -uključivanje specijalnog policijskog odjeljenja za borbu protiv trgovine ljudima u zajedničke inspekcije sa inspekcijom rada;  -obezbjeđivanje toga da službenici za sprovođenje zakona, socijalni radnici, NVO i drugi relevantni akteri usvoje proaktivniji pristup i povećaju doseg svog rada u identifikaciji žrtava trgovine ljudima u svrhu seksualne eksploatacije kao i radne eksploatacije;  -obezbjeđivanje toga da kad god postoji opravdani osnovi da je stranac žrtva trgovine ljudima, lice u pitanju ima pristup periodu oporavka i refleksije;  -jačanje koordinacije između postupka azila i sistema za podršku žrtvama trgovine ljudima, kako bi se obezbijedilo da lica identifikovana tokom postupka azil kao ranjiva i pod rizikom od trgovine ljudima imaju pristup kako statusu izbjeglice tako i pomoći/zaštiti za žrtve trgovine ljudima;  -omogućavanje specijalizovanim NVO sa iskustvom u identifikovanju i pružanju podrške žrtavama trgovine ljudima da imaju redovan pristup objektima za tražioce azila i zadržane migrante kako bi podržali identifikaciju lica za koja se pretpostavlja da su žrtve trgovine ljudima;  -sistematično informisanje svih tražilaca azila, na jeziku koji mogu razumjeti, u vezi sa njihovim pravima u okviru postupka azila, i zakonskim pravima i uslugama koji su dostupni žrtvama trgovine ljudima;  -osiguravanje toga da prije svih prinudnih udaljenja iz Crne Gore u potpunosti procijene rizike od trgovine ljudima ili ponovne trgovine ljudima po povratku, u skladu sa obavezom zabrane protjerivanja. U tom kontekstu, poziva se na GRETA-ine Smjernice o pravima međunarodne zaštite za žrtve trgovine ljudima i osobe kojima prijeti opasnost od trgovine ljudima. | **III GRETA Izvještaj o implementaciji Konvencije SE za borbu protiv trgovine ljudima u Crnoj Gori[[4]](#footnote-4)** |
| Kako je izvještavano tokom posljednjih pet godina, trgovci ljudima eksploatišu domaće i strane žrtve u Crnoj Gori, i trgovci ljudima eksploatišu žrtve iz Crne Gore u inostranstvu. Trgovci ljudima su dominantno muškarci između 25 i 49 godina starosti i članovi organizovanih kriminalnih grupa koje djeluju na Zapadnom Balkanu. Žrtve trgovine ljudima u svrhu pružanja seksualnih usluga koje su identifikovane u Crnoj Gori su primarno žene i djevojke iz Crne Gore, susjednih balkanskih zemalja, i u manjoj mjeri iz drugih zemalja Istočne Evrope. Trgovci ljudima eksploatišu žrtve u ugostiteljstvu, uključujući, u barovima, restoranima, noćnim klubovima i kafićima. Djeca, naročito djeca Romi, Aškalije i Egipćani sa Balkana se eksploatišu u svrhe prinudnog prosjačenja. Romske djevojčice iz Crne Gore su navodno prodavane radi brakova i prinuđene na kućni ropski položaj u romskim zajednicama u Crnoj Gori, i u manjoj mjeri u Albaniji, Njemačkoj i Kosovu.  Tokom prethodnih godina, posmatrači su izvještavali o malom broju identifikovanih žrtava što je odraz neadekvatnih procedura identifikacije žrtava. Vlada je uspostavila Tim za formalnu identifikaciju žrtava trgovine ljudima, za procjenjivanje i zvanično prepoznavanje potencijalne žrtve i koordinisanje brige o žrtvama i smještaja i izradila nove standardne operativne procedure za identifikovanje i upućivanje žrtava službama u 2019.godini, uključujući eliminisanje zahtjeva da žrtve moraju da sarađuju sa organima za sprovođenje zakona kako bi dobile usluge.  Vlada je obezbijedila obuke vezano za identifikaciju žrtava i podršku za policiju, inspektore rada, zdravstvene radnike, i socijalne radnike i članove TFIŽTLJ. | **Izvještaj Stejt dipartmenta o trgovini ljudima u Crnoj Gori, 2021** |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Strategija za borbu protiv trgovine ljudima 2019-2024. godina | 1. Strateška oblast  - Prevencija trgovine ljudima     Ključna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju    Ključna mjera  1.2: Nastaviti sa podizanjem nivoa svijesti u svim segmentima društva i podržati napore dase smanji potražnja za uslugama žrtava trgovine ljudima   1. Strateška oblast - Zaštita   Ključna mjera 2.1: Unaprijediti  identifikaciju žrtava i potencijalnih žrtava trgovine ljudima među ranjivim grupama.   1. Strateška oblast - Partnerstvo, koordinacija I međunarodna saradnja   Ključna mjera 4.2: Jačati strateška partnerstava i saradnju sa civilnim i privatnim sektorom. |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Doprinos nevladinih organizacija podrazumijeva sljedeće:  - osmišljavanje i sprovođenje radionica namjenjenih predstavnicima organa za sprovođenje zakona u lokalnim sredinama sa ciljem proaktivne identifikacije žrtava trgovine ljudima;  - osmišljavanje i emitovanje/stampanje kao i distribucija propagandnih sadržaja sa ciljem podizanja nivoa svijesti javnosti u lokalnim sredinama o načinima prijavljivanja potencijalnih sumnji na postojanje krivičnog djela trgovine ljudima;  -Promovisanje važnosti multidisiciplinarnog pristupa u borbi protiv trgovine ljudima putem organizovanja okruglih stolova u radu kojih bi učestvovali predstavnici institucija koje su direktno uključene u borbu protiv trgovine ljudima kao I predstavnici NVO;  -Organizovanje i realizacija višemjesečne kampanje koja bi podrazumijevala direktne posjete na terenu ciljnim grupama (posebno osjetljivim u odnosu na trgovinu ljudima) kako bi se podigao nivo njihove svijesti o načinima ispoljavanja ove pojave, službama za pomoć I podršku, a sa ciljem eventualne prijave slučajeva da je neka osoba I potencijalno žrtva trgovine ljudima;  -Predviđanje raznih kampanja na terenu ali i putem medija i društvenih mreža na širenju informacija o podizanju nivoa svijesti žena na selu i gradu o opasnosti trgovine ljudima.  -Organizovanje radionica i predavanja za mlade uzrasta 12-16 godina na temu borbe protiv trgovine ljudima - obučavanje vršnjačkih edukatora koji će dalje prenositi znanje o trgovini ljudima. | Broj i vrsta realizovanih radionica (najmanje 20);  Broj lica koja su pohadjala navedene edukacije (najmanje 200 učesnika);  Broj štampanog i distribuiranog propagandnog materijala ;  Broj izrađenih medijskih poruka (najmanje 10);  Broj I vrsta medijskih promocija (najmanje 10),  Broj službenika organa za sprovođenje zakona koji su pohađali okrugle stolove (najmanje 100);  Broj ostvarenih poziva ka SOS liniji za žrtve trgovine ljudima za vrijeme trajanja Kampanje (broj informativnih poziva najmanje 100 i broj poziva koji su upućeni u dalju proceduru )  Broj ostvarenih terenskih posjeta (najmanje 10).  Broj obučenih vršnjačkih edukatora (najmanje 10). | -Evaluacije sa događaja/radionica  -Narativni i finansijski izvještaji  -Pojedinačna i ukupna statistika o realizovanim programima |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2022. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2022. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Strateška oblast - Prevencija trgovine ljudima ( Strategija za borbu protiv trgovine ljudima 2019-2024)  Operativni cilj 1: Unaprijediti preventivne aktivnosti i učešće svih aktera na državnom nivou u njihovom sprovođenju  Ključna mjera: 1 Unaprijediti preventivne aktivnosti i učešće svih aktera na državnom nivou u njihovom sprovođenju  Ključna mjera  1.2: Nastaviti sa podizanjem nivoa svijesti u svim segmentima društva i podržati napore dase smanji potražnja za uslugama žrtava trgovine ljudima    Strateška oblast - Zaštita  Operativni cilj 2: Unaprijediti identifikaciju žrtava trgovine ljudima i kvalitet zaštite i pomoći prilikom njihove društvene reintegracije    Ključna mjera 2.1: Unaprijediti  identifikaciju žrtava i potencijalnih žrtava trgovine ljudima među ranjivim grupama  Strateška oblast - Partnerstvo, koordinacija I međunarodna saradnja  Operativni cilj 4: Ojačati koordinaciju i partnerstvo između brojnih različitih aktera u ovoj oblasti, iz svih sektora društva na nacionalnom i međunarodnom nivou i promovisati umrežavanje  Ključna mjera 4.2: Jačati strateška partnerstava i saradnju sa civilnim i privatnim sektorom. | Realizacijom projekata u okviru javnog konkursa doprinijeće se nastavku saradnje sa organizacijama civilnog društva u svim segmentima borbe protiv trgovine ljudima, kako bi se implementairali ciljevi Strategije za borbu protiv trgovine ljudima i kreiranja novih politika u ovoj oblasti.  Realizaciijom projekata pratiće se i analizirati djelovanje Nvo u oblasti implementacije državne politike borbe protiv trgovine ljudima.  Sprovođenjem aktivnosti usmjerenih na jačanje nivoa svijesti javnosti u odnosu na trgovinu ljudima, uticaće se na postizanje bolje informisanosti i preventivno će se djelovati kako bi se spriječila sama trgovina ljudima. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2022. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| „Zaustavimo trgovinu ljudima“ | 40 000 |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2022. godini.

|  |
| --- |
| Opis glavnih grupa korisnika, njihov broj i potrebe |
| Kao ciljne grupe prepoznati su profesionalci u oblasti zaštite potencijalnih kao i žrtava trgovine ljudima, socijalni radnici, zaposleni u sudovima, policiji, prosvjeti, volonteri u nevladinim organizacijama i zainteresovani iz drugih društvenih grupa, ali i predstavnici ranjivih populacija. Cilj svih aktivnosti koje se budu preduzimale ka navedenim kategorijama korisnika treba da bude usmjerene ka njihovom boljem povezivanju kroz promovisanje važnosti međuinstitucionalne saradnje, boljeg upoznavanja sa strateškim dokumentima i uspostavljenim jedinicama I timovima na centralnom nivou koji su zadužene za identifikaciju žrtva trgovine ljudima. Minimalan broj korisnika ispred navedenih institucija bio bi 100, a u istom broju bili bi zastupljeni I ostali korisnici (NVO I predstavnici ranjivih populacija).  Korisnici projeka su i same žrtve imajući u vidu da je cilj svih aktivnosti koje se sprovode sa rizičnim kategorijama I njihova samoidentifikacija, uslijed činjenice da one često sebe ne vide kao takve. Nerijetko ova lica dolaze iz marginalizovanih sredina, koje karakterise slabo obrazovanje, diskriminacija, siromastvo, konstantna prisutnost raznih vidova nasilja. Zato je potrebno što bliže približiti žrtvama informacije o službama za pomoć i podršku. Potencijalne žrtve ne posjeduju dovoljno znanja o fenomenu trgovine ljudima zato je potrebno struktuirati informacije prema ovim kategorijama lica, kako bi se upoznale sa opasnostima koje mogu dovesti do situacije da budu žrtve trgovine ljudima.  Šira javnost – građani Crne Gore, putnici, turisti. Cilj aktivnosti koje će se realizovati je između ostalog I podizanje nivoa svijesti putnika I turista, ali I samih građana o samoj pojavi trgovine ljudima I službama za pomoć I podršku. Imajući u vidu da su predviđene I aktivnosti promocije putem društvenih mreža I drugih elektronskih medija nije moguće tačno precizirati broj kada su ove kategorije korisnika u pitanju (minimalno 200). |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa „Zaustavimo trgovinu ljudima“ | 6 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: „Zaustavimo trgovinu ljudima“ | |
| Najniži iznos finansijske podrške koju će biti moguće ostvariti na osnovu javnog konkursa: 5 000 EURA | Najviši iznos finansijske podrške koju će biti moguće ostvariti na osnovu javnog konkursa: 8 000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| „Zaustavimo trgovinu ljudima“ | 2 | Daliborka Spasojević |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |

1. EU strategija za borbu protiv trgovine ljudima 2021-2025. [↑](#footnote-ref-1)
2. EU strategija za borbu protiv trgovine ljudima 2021-2025. [↑](#footnote-ref-2)
3. Konvencija SE za borbu protiv trgovine ljudima [↑](#footnote-ref-3)
4. <https://www.gov.me/dokumenta/7b3e8539-49f6-4d89-8ee6-a78b6b55bd9d> [↑](#footnote-ref-4)